****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinski načelnik**

KLASA: 400-05/25-01/4

URBROJ: 2186-21-04-25-1

Sveti Đurđ, 24. travnja 2025.

Broj RKP-a: 31430

Matični broj: 02657368

Naziv obveznika: OPĆINA SVETI ĐURĐ

Pošta i mjesto: 42233 SVETI ĐURĐ

Ulica i kućni broj: Braće Radića 1

Razina: 22

Šifra djelatnosti: 8411

Razdjel: 000

Šifra grada/općine: 437

IBAN:HR5023600001843700004

**PREDMET: Bilješke uz financijske izvještaje za razdoblje od 01.01. do 31.03.2025.**

**Bilješke uz Izvještaj o prihodima i rashodima, primicima i izdacima**

Pojašnjenja za svako povećanje i smanjenje prihoda i rashoda iznad 10% za prvo tromjesečje 2025.godine u odnosu na ostvarene prihode i izvršene rashode u istom razdoblju prethodne godine, te svaki nastali novi prihod ili rashod, po skupinama računa.

Ukupni prihodi i primici ostvareni su u nešto većem iznosu nego prethodne godine u istom razdoblju, a veća odstupanja nalaze se na slijedećim pozicijama:

* **skupina računa 61 – PRIHODI OD POREZA** –pod ovom skupinom prihoda veći su prihodi nego u istom razdoblju prethodne godine i to na računu 6111- porez i prirez na dohodak od nesamostalnog rada jer se u prethodnoj godini sav prihod od tog poreza knjižio na 6111, a knjiži se kao tekuće pomoći iz državnog proračuna. Račun 6113 – porez na dohodak od imovine i račun 6114 – porez na dohodak od kapitala, ovi prihodi su puno veći nego prethodne godine u istom razdoblju. Račun 6115 porez na dohodak po godišnjoj prijavi – u odnosu na prethodnu godinu prihodi su puno manji jer nisu počela namirenja povrata poreza na dohodak po godišnjoj prijavi u prvom tromjesečju 2025.godine. Šifra računa 6134 – povremeni porezi na imovinu – je porez na promet nekretninama, a manji je nego prethodne godine iz razloga manje kupnje nekretnina u ovom razdoblju. Šifra računa 6145 – porezi na korištenje dobara ili izvođenje aktivnosti – ovaj prihod je bio u prethodnoj godini odnosi se na porez na tvrtku,naziv, a plaćen je kao dugovanje po rješenju Porezne uprave od strane jedne pravne osobe, dok ga u ovoj godini nema.

* **skupina računa 63 – POMOĆI IZ INOZEMSTVA I OD SUBJEKATA UNUTAR OPĆEG PRORAČUNA** – šifra 6331 – tekuće pomoći proračunu iz drugih proračuna i izvanproračunskim korisnicima – prema novom Pravilniku o proračunskom računovodstvu i Računskom planu (N.N. br. 154/24.) prihodi iz Državnog proračuna od pomoći fiskalnog izravnanja u prethodnoj godini knjiženi su na računu 6331, a od ove godine nalaze se na računu 6353 – pomoći fiskalnog izravnanja (novi konto). Ostali prihodi na računu 6331 – su prihodi također iz Državnog proračuna za fiskalnu održivost dječjih vrtića koji se prihoduje mjesečno i prihodi dobiveni po natječaju za projekt rekonstrukcije malonogometnog igrališta i košarku u jednom mjesnom odboru. Na šifri računa 6332 – kapitalne pomoći proračunu i izvanproračunskim korisnicima iz drugih proračuna – prihod je iz državnog proračuna za dogradnju dječjeg vrtića u Svetom Đurđu, kojeg prihoda u prethodnoj godini nije bilo.
* **skupina računa 64 – PRIHODI OD IMOVINE**- Šifra računa 6422 – prihodi od zakupa i iznajmljivanja imovine – ovi prihodi su manji nego prethodne godine jer u prva tri mjeseca ove godine nije bilo uplata za zakup poljoprivrednog zemljišta, već samo uplata za zakup poslovnih prostora na području općine. Šifra računa 6423 – naknada za korištenje nefinancijske imovine – ovi prihodi su također manji nego u istom razdoblju prethodne godine jer je u prvom kvartalu naplaćena manja naknada za eksploataciju mineralnih sirovina od strane jedne pravne osobe, kao i manja naknada za korištenje prostora elektrana.
* **skupina računa 65 – PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA –** šifra računa 6524 – doprinosi za šume – u prvom tromjesečju prošle godine ovog prihoda nije bilo. Šifra računa 6526 – ostali nespomenuti prihodi – ovi prihodi u prvom tromjesečju ove godine odnose se na naplatu potrošnje plina za korištenje društvenih domova po mjesnim odborima od strane fizičkih osoba, te prihode od potrošnje energenata za poslovne prostore u vlasništvu općine. U istom razdoblju prethodne godine na ovom računu proknjiženi su prihodi uplata jamstva za ozbiljnost ponude za provedeni javni natječaj za nabavu opreme za dječje igralište. Šifra računa 6531 – komunalni doprinosi – u prvom tromjesečju ove godine uplaćen je komunalni doprinos od strane jedne tvrtke za izgradnju sunčane elektrane na području općine, dok istog prihoda u prošloj godini nije bilo. Šifra računa 6532 – komunalne naknade – su prihodi nešto manji nego u istom razdoblju prethodne godine zbog manje uplata za kupnju novih grobnih mjesta i naknade za održavanje i uređenje groblja.
* **skupina računa 68 – KAZNE, UPRAVNE MJERE I OSTALI PRIHODI –**Šifra računa 683 – ostali prihodi – ostvareni su veći prihodi nego u istom razdoblju prethodne godine, a odnose se na povrat duplo uplaćenih sredstava od pravnih osoba, te povrata sredstava od HZZO-a.
* **skupina računa 71 – PRIHODI OD PRODAJE NEPROIZVEDENE DUGOTRAJNE IMOVINE** – šifra računa 7111 – zemljište – u prethodnoj godini ovog prihoda nije bilo, a u prvom tromjesečju ove godine uplaćene su dvije jamčevine za kupnju građevinskog zemljišta na području općine od strane dviju fizičkih osoba.

Ukupni rashodi i izdaci ostvareni su u nešto većem iznosu nego u istom razdoblju prethodne godine, a veća odstupanja nalaze se na slijedećim pozicijama:

* **skupina računa 31 - RASHODI ZA ZAPOSLENE** – na šiframa računa 3111 – plaće za redovan rad, 31112 – veći su rashodi nego u istom razdoblju prethodne godine iz razloga povećanja koeficijenata i osnovice početkom ove godine za sve zaposlene.
* **skupina računa 32 – MATERIJALNI RASHODI –** šifre računa 3211 i 3212 – troškovi službenih putovanja – odnose se na izdatke za cestarinu i korištenje privatnog automobila u službene svrhe. Račun 3213 – stručno usavršavanje zaposlenika – ovaj izdataka odnosi se na održani webinar – radionice iz područja EOJNA za djelatnike općine. Šifra računa 3222 – materijal i sirovine – odnosi se na nabavu prometnih znakova za naselja općine i ostalog materijala, u prvom tromjesečju prošle godine, dok ove godine istih rashoda nije bilo. Šifra računa 3224 – materijal i dijelovi za tekuće i investicijsko održavanje – smanjenje ovih rashoda odnosi se na nabavu materijala za potrebe komunalnog odjela i za pojedine mjesne odbore, popravke po društvenim domovima. Na računu 3225 – sitni inventar – puno su veći rashodi nego prethodne godine zbog kupnje novih jarbola s zastavama za jedan mjesni odbor. Šifra računa 3232 – usluge tekućeg i investicijskog održavanja – ovi rashodi odnose se na radove i usluge izvedene po pojedinim društvenim domovima i grobnim kućama (soboslikarski radovi, popravak javne rasvjete i izvođenja priključka na plin u domu za starije).Šifra računa 3233 – usluge promidžbe i informiranja – veći su rashodi nego u istom razdoblju prethodne godine, a odnose se na godišnje pretplate i ugovorne obveze pojedinih novina za promidžbu. Šifra računa 3234 – komunalne usluge – u prvom tromjesečju ove godine vršilo se zavažanje poljskih puteva, te uređenje divljih odlagališta otpada. Šifra računa 3235 – zakupnine i najamnine – ovi rashodi odnose se na sufinanciranje najma zgrade OŠ u nešto većem iznosu nego prošle godine. Šifra računa 3236 – zdravstvene i veterinarske usluge – puno je veći iznos u prvom tromjesečju ove godine iz razloga novog ugovaranja police sistematskog pregleda svih zaposlenika. Šifra računa 3239-ostale usluge- odnosi se na troškove registracije i tehničkog pregleda prijevoznih sredstva, te ostale usluge poslovanja. Šifra računa 3291 – naknade za rad predstavničkih i izvršnih tijela, povjerenstava i slično – odnosi se na manji broj isplata naknada za održane sjednice općinskog vijeća i povjerenstava u odnosu na prethodnu godinu u istom razdoblju. Šifra računa 3294 – članarine i norme – izdaci za članski doprinos u prethodnoj godini plaćen je u drugom tromjesečju, dok u ovoj godini članski doprinos zaprimljen je u prvom tromjesečju. Šifra računa 3295 – pristojbe i naknade – veći rashod je nego prethodne godine, a odnosi se na više ovjera ugovora kod javnog bilježnika. Šifra računa 3299 – ostali nespomenuti rashodi poslovanja – pod ovim rashodima nalaze se izdaci za organizaciju održavanja manifestacije Dana općine „Đurđevo 2024“ (koncerti ,likovna kolonija, kazališne predstave, natjecanje u kuhanju kotlića…), dok u ovoj godini veće proslave Dana općine nije bilo.
* **skupina računa 34 – FINANCIJSKI RASHODI**  – šifra računa 3431**-**bankarske usluge i usluge platnog prometa – manje su usluge za platni promet u odnosu na isto razdoblje prethodne godine zbog manje izvršenih plaćanja prema FINI. Šifra računa 3434 – ostali nespomenuti financijski rashodi – izdaci za prethodnu godinu odnose se na povećanje rashoda za povrat jamstva za ozbiljnost ponude – oprema za dječji vrtić.
* **skupina računa 35 – SUBVENCIJE** - šifra 3512 – subvencije trgovačkim društvima u javnom sektoru – ovog rashoda u prethodnoj godini nije bilo, a u 2025.godini odnosi se na sufinanciranje boravka djece koji se nisu mogli upisati u naš dječji vrtić pa su morali izvan područja općine, te im s toga općina sufinancira dječji vrtić. Šifra računa 3523 – subvencije poljoprivrednicima i obrtnicima – u ovoj godini u prvom tromjesečju isplata subvencija za poljoprivrednike nije bilo – posjednike stoke prigodom uskrsnih blagdana, jer je Uskrs ove godine bio nešto kasnije, odnosno u mjesecu travnju, pa su se i isplate vršile kasnije.
* **skupina računa 36 – POMOĆI DANE U INOZEMSTVO I UNUTAR OPĆEG PRORAČUNA –** šifra računa 3672 – prijenosi proračunskim korisnicima iz nadležnog proračuna za financiranje rashoda poslovanja – ovi rashodi su jednaki kao i u istom razdoblju prethodne godine, a odnose se na prijenose sredstava proračunskom korisniku za redovne troškove poslovanja.
* **skupina računa 37 – NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE –** šifra računa 3721 – naknade građanima i kućanstvima u novcu – ovi rashodi u prvom tromjesečju ove godine u odnosu na prethodnu godinu, ostvareni su u puno manjem iznosu jer su isplate poklon bonova umirovljenicima prigodom uskrsnih blagdana bile izvršene u travnju ove godine, a za prošlu godinu u ožujku.
* **skupina računa 38 – RASHODI ZA DONACIJE, KAZNE, NAKNADE ŠTETA I KAPITALNE POMOĆI –** šifra računa 3811 – tekuće donacije u novcu – isplaćeno je više tekućih donacija u prvom tromjesečju ove godine prema udrugama, sportskim klubovima, vatrogasnim društvima u odnosu na prethodnu godinu.

* **skupina računa 42 – RASHODI ZA NABAVU PROIZVEDENE DUGOTRAJNE IMOVINE**  – šifra računa 4212 – poslovni objekti- rashodi su puno veći ove godine iz razloga povećanja radova na izgradnji građevine za dnevni boravak sa smještajnim jedinicama prema privremenim situacijama i izvođenja radova na dogradnji dječjeg vrtića. Šifra računa 4213 – ceste, željeznice i ostali prometni objekti – ovi izdaci nešto su veći nego prethodne godine, a odnose se na završetak građenja prometnice UK4 i UK6 sa parkiralištem u Svetom Đurđu. Šifra računa 4214 – Ostali građevinski objekti – ovi izdaci odnose se na okončanu situaciju za radove na rekonstrukciji zgrade društvenog doma u Svetom Đurđu. Šifra računa 4221-uredska oprema i namještaj– u prvom tromjesečju ove godine nabavljen je samo novi skener za računalo, dok je u prethodnoj godini nabavljeno više uredske opreme i namještaja. Šifra računa 4222 – komunikacijska oprema – nabava dviju novih video kamera u prethodnoj godini, a u ovoj godini nije bilo nabave na ovom kontu. Šifra računa 4223 – oprema za održavanje i zaštitu – nabava tri nova klima uređaja na prostorijama društvenih i vatrogasnih domova, te kupnja novog usisavača za potrebe čišćenja prostorija u prethodnoj godini, dok u prvom tromjesečju ove godine nabave na ovom kontu nije bilo. Šifra računa 4226 – sportska oprema – u prvom tromjesečju 2024.godine nabavljeni su novi mali golovi za dječja igrališta, a u 2025.godini nabave na ovom računu nije bilo. Šifra računa 4227 – uređaji, strojevi i oprema za ostale namjene – u prethodnoj godini u prvom tromjesečju na ovom računu nabave nije bilo, dok je u ovoj godini nabavljena perilica rublja za jedan nogometni klub, perilica suđa za jedan društveni dom, kao i pogrebna oprema za grobnu kuću.
* **na šifri računa X006 –** na kraju izvještajnog razdoblja ostvaren je višak prihoda i primitaka raspoloživ u sljedećem razdoblju u iznosu od 906.268,79 eura.

**Bilješke uz OBVEZE**

Stanje obveza na dan 31.03.2025.godine iznosi ukupno 72.837,74 €. Dospjele obveze su za materijalne rashode u iznosu od 34.185,01 eura s dospijećem plaćanja do kraja travnja 2025.godine, obveze za subvencije u iznosu od 1.334,67 eura, obveze za naknade građanima i kućanstvima u iznosu od 681,74 eura, obveze za donacije, kazne, naknade šteta i kapitalne pomoći u iznosu od 4.897,42 eura, ostale tekuće obveze u iznosu od 672,39 eura, te obveze za nabavu nefinancijske imovine u iznosu od 3.834,01 eura. Stanje nedospjelih obveza na kraju izvještajnog razdoblja je plaća za mjesec ožujak 2025.godine koja je isplaćena u travnju 2025.godine u iznosu od 27.232,50 eura.

 S poštovanjem,

Općinski načelnik

Josip Jany